Antidaļiņa

Katram daļiņu tipam eksistē antidaļiņa ar pretējām īpašībām, tādām kā elektriskā lādiņa zīme (piemēram, elektronam ir negatīvs elektriskais lādiņš un antielektronam jeb pozitronam ir pozitīvs lādiņš) un citas īpašības, kā barionu skaitlis vai leptonu skaitlis. Antidaļiņu masa un spins ir tādi paši, kā attiecīgajām daļiņām.

Dažām daļiņām nav antidaļiņu, jeb, precīzāk, to antidaļiņas pilnīgi sakrīt ar pašām daļiņām. Tādas daļiņas ir fotoni, gravitoni, neitrālie pioni, eta un ro mezons, kvarkoniji, Higsa bozons, Z-bozons. Šādas daļiņas sauc par patiesi neitrālām daļiņām.

Elektriski neitrālas daļiņas var arī nesakrist ar savām antidaļiņām (piemēram, neitronam, neitrīno, neitrālajam kaonam ir savas antidaļiņas).

Antidaļiņas un daļiņas savā starpā iedarbojas, rodoties citām daļiņām (sk. anihilācija).

Subatomāras daļiņas